A Impano za mwuka:
· Impano nyinshi, zitangwa n’ Umwe.
· Ni nde utanga impano za mwuka? (1 Abakorinto 12:4–6)

· Kugira ngo Pawulo adufashe gusobanukirwa isano iri hagati y’impano za mwuka n’Uzitanga, akoresha imvugo eshatu kugira ngo azigaragaze, yerekane ubudasa bwazo: impano, kugabura, n’imikorere.
· Ariko, Utanga ni Umwe: Umwuka [Wera], Umwami [Yesu], n’Imana [Data]. Ni ukuvuga: Imana ikorera mu bumwe (Yohana 14:1).
· Ariko Imana ntabwo itanga impano nk’“imana” z’Abagereki n’Abaroma (1 Abakorinto12: 2). Nta sumbwe, cyangwa guhitamo urwego rw’abahabwa impano (urugero: abatambyi).
· Kuki Imana itanga impano zitari zimwe ku bantu batandukanye? (1 Abakorinto 12:7)
· Impano za mwuka zikoreshwa “ku bwo kungura”  itorero. Imana yonyine ni Yo izi abantu bashobora gukoresha impano runaka kugira ngo bagere kuri iyo ntego.
· Ingingo nyinshi, umubiri umwe.
· Imana ni imwe, ariko buri Wese mu Bagize Ubumana afite umurimo We. Mu buryo nk’ubwo, itorero ni rimwe, ariko buri wese mu barigize afite umurimo we nk’urugingo rw’umubiri wa Kristo ku Isi (1 Abakorinto 12:12–13).
· Pawulo akoresha ikigereranyo cy’umubiri w’umuntu nk’itorero kugira ngo agaragaze ubumwe mu budasa. Ijisho rifite “impano” yo kubona, ariko ugutwi ntabwo kuyifite. Ariko, byombi biruzuzanya mu gukorera hamwe. Mu buryo nk’ubwo, mu itorero, buri muntu akora umurimo we hakurikijwe impano yahawe (1 Abakorinto 12:28-30).
· Ibi bivuze ko buri wese akenewe; ko nta muntu uruta undi; ko buri wese agomba kwita neza y’abandi; kandi ko buri wese agomba guharanira ubumwe bw’itorero (1 Abakorinto 12:15–27).
B Ikintu gihūza:
· Uguhebuza k’urukundo.
· Urukundo si impano, ahubwo ni “inzira ihebuje” (1 Abakorinto 12:31). Ni imbuto y’Umwuka Wera mu mibereho y’uwizera (Abagalatiya 5:22). Impano za mwuka zishobora gukoreshwa neza gusa binyuze mu rukundo.
· Impano yo kuvuga indimi, idafite urukundo, ni “umuringa uvuga cyangwa icyuma kirenga.” Impano yo guhanura, iyo kumenya, n’iyo kwizera, zidafite urukundo, ntacyo zamara. Impano yo kugira ubuntu n’iyo kurenganyirizwa gukiranuka, zidafite urukundo, ntacyo zimaze (1 Abakorinto 13:1–3).
C Impano zidasanzwe:
· Impano yo kuvuga indimi.
· Pawulo yashimangiye impano yo kuvuga indimi no kuyikoresha neza, bigaragaza ko yakoreshwaga nabi n’abagize itorero ry’i Korinto, bigatera akaduruvayo n’urujijo mu materaniro yo kuramya (1 Abakorinto 14:23).
· Impano yo kuvuga indimi ni ubushobozi bwo kuvuga indimi z’abantu cyangwa iz’abamarayika, zivugwa n’utazizi (1 Abakorinto 13:1). Iyo uru rurimi rutazwi n’uwumva, rukenera gusobanurwa (Ibyakozwe 2:8; 1 Abakorinto14:2, 13–14, 27–28).
· Icyifuzo cya Pawulo cy’uko abantu bose bagomba kuvuga mu ndimi cyasobanuwe nabi n’abatekereza ko twese twagombye kugira iyo mpano (1 Abakorinto 14:5).
· Mu kuri, iki cyifuzo gikubiyemo impano zose (1 Abakorinto 14:1). Pawulo yari yamaze gusobanura neza ko “umuntu wese ahabwa ikimwerekanaho Umwuka kugira ngo bose bafashwe” (1 Abakorinto 12:7). Kubw’ibyo, ntabwo buri wese ahabwa impano nk’iz’undi.
· Impano yo guhanura.
· Ntabwo tugomba kugarukiriza impano yo guhanura ku kuvuga ibizaba ahazaza. Umumaro w’ibanze w’impano yo guhanura ni ukungura abantu, guhugura no guhumuriza (1 Abakorinto 14:3).
· Pawulo agaragaza iyi mpano kurusha izindi (1 Abakorinto 14:1, 4, 22–25). Ariko kandi asaba ko ikoreshwa neza kugira ngo idatera urujijo: “ahubwo byose bikorwe neza kandi muri gahunda” (1 Abakorinto14:40; reba 1 Abakorinto 14:29–33).
· Nk’impano iranga itorero ryasigaye, yagaragaye mu mibereho n’umurimo wa Ellen G. White (Ibyahishuwe 12:17; 19:10).
· Twamenya dute umuhanuzi nyakuri?
(1) Ibyavuzwe kuzaba mu gihe kizaza—niba bidafite ikigombero—bigomba kubaho (Gutegeka 18:22; Yeremiya 28:8–9; Yona 4:2)
(2) Ubutumwa bwe bugomba kuba buhuye n’ubw’abahanuzi babanje (Gutegeka 13:1–3; Yesaya 8:20)
(3) Agomba guhamya kwigira umuntu kwa Yesu (1 Yohana 4:1–3)
(4) Imibereho ye igomba kuba ijyanye n’ubutumwa bwo muri Bibiliya yigisha (Matayo 7:15–20)
